text: Brand i stråtækt hus endelig slukket
  13 februar 2018 kl. 10.29
  Først klokken 11 var den brand, der opstod i et stråtækt hus i Arnum ved Gram først på natten, slukket. 
  Brand og Redning Sønderjylland har siden klokken 02:30 natten til tirsdag kæmpet med at slukke en voldsom brand i et stråtækt hus i Arnum ved Gram.
  Mikkel Linnet, indsatsleder, Brand og Redning Sønderjylland : "Branden skulle være slukket nu, men stråtækte huse er lumske."
  Huset stod i store flammer, da brandfolkene nåede frem i nat. Først klokken 11 tirsdag formiddag kunne brandfolkene forlade stedet.
  - Branden skulle være slukket nu, men stråtækte huse er lumske, siger indsatsleder Mikkel Linnet, Brand og Redning Sønderjylland, til TV SYD.
  Huset var ikke beboet, og der er i følge politiets oplysninger ingen personer, som er kommet til skade.
  
  